Document ID: 32004R0425

Komisijas Regula (EK) Nr. 425/2004
(2004. gada 4. marts),
ar ko nosaka Kopienas atpirkšanas un pārdošanas cenas Padomes Regulas (EK) Nr. 104/2000 I pielikumā uzskaitītajiem zvejniecības produktiem 2004. zvejas gadam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. decembra Regulu (EK) Nr. 104/2000 par zivsaimniecības un akvakultūras produktu tirgus kopīgo organizāciju [1], un jo īpaši tās 20. panta 3. punktu un 22. pantu,
tā kā:
(1) Regula (EK) Nr. 104/2000 nosaka, ka Kopienas atpirkšanas un pārdošanas cenas katram no produktiem, kas uzskaitīti tās I pielikumā, jānosaka, pamatojoties uz produktu svaigumu, izmēru vai svaru, kā arī to veidu, piemērojot attiecīgajai produktu kategorijai pārrēķina koeficientu, kas nepārsniedz 90 % no attiecīgās orientējošās cenas.
(2) Atpirkšanas cenas var reizināt ar pielāgošanas koeficientiem izkraušanas vietās, kas atrodas ļoti tālu no galvenajiem patēriņa centriem Kopienā. Orientējošās cenas 2004. zvejas gadam visiem attiecīgajiem produktiem tika noteiktas ar Padomes Regulu (EK) Nr. 2326/2003 [2].
(3) Šajā regulā paredzētie pasākumi ir saskaņā ar Zvejniecības produktu pārvaldības komitejas atzinumu,
IR PIEŅĒMUSI ŠO REGULU.
1. pants
Pārrēķina koeficienti, ko izmanto, lai 2004. zvejas gadam aprēķinātu Kopienas atpirkšanas un pārdošanas cenas Regulas (EK) Nr. 104/2000 I pielikumā uzskaitītajiem produktiem, ir izklāstīti šīs regulas I pielikumā.
2. pants
Kopienas atpirkšanas un pārdošanas cenas, ko piemēro 2004. zvejas gadam, un produkti, uz kuriem tās attiecas, ir izklāstīti II pielikumā.
3. pants
Atpirkšanas cenas, ko piemēro 2004. zvejas gadam izkraušanas vietās, kuras ir ļoti tālu no galvenajiem patēriņa centriem Kopienā, un produkti, uz kuriem šīs cenas attiecas, izklāstīti III pielikumā.
4. pants
Šī regula stājas spēkā nākamajā dienā pēc publicēšanas Eiropas Savienības Oficiālajā Vēstnesī.
To piemēro no 2004. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 4. martā

Labels: 2
6